PRASA bedryf die pendelspoordienste oor 3 180 km spoorlyn deur Metrorail en vervoer tot 2 miljoen passassiers op weeksdae in vyf groot metropole of gebiede, naamlik Johannesburg, Tshwane, Kaapstad, Durban en Oos-Kaap. Hierdie vyf gebiede sluit gesamentlik 468 stasies in met 'n vloot van sowat 270 treinstelle (wat sowat 3 100 waens in totaal bevat). Elke wa kan meer as 100 passasiers vervoer.
Vanaf 1 April 2008 bestuur SARCC die langafstandpassassiersvervoer deur Shosholoza Meyl om uitvoering te gee aan 'n kabinetsbesluit in 2004 om 'n enkele passassierspoor-onderneming te skep.
Metrorail is in 1996 as 'n selfstandige besigheidseenheid van Transnet gestig. Sedertdien het Metrorail op pendelspoordienste in ses groot metropolitaanse gebiede gefokus terwyl dit ook vir die instandhouding van bedryfsbates verantwoordelik was. Die skeiding van batebestuur (SARCC) en bedryfsaktiwiteite (Metrorail) het egter 'n groot rol gespeel in die mislukking van hierdie entiteite om voldoende passassiersdienste te verskaf.
Skema van Metrorail Gautengstreek
Die suidelike deel dek die Groter Johannesburg Metrogebied en omliggende gebiede. Treine loop vanaf Johannesburg Parkstasie en Germiston na Springs, Pretoria, Soweto, Krugersdorp en Randfontein via etlike kleiner stasies.
Die noordelike deel dek Pretoria en omstreke. Treine loop vanaf Pretoria stasie weswaarts en ooswaarts na die omliggende voorstede, sowel as suidwaarts na Johannesburg via Kempton Park- en Germistonstasies.
Skema van Metrorail Durban
Hierdie streek dek Durban en die omliggende voorstede en dorpe. Treine loop van Durbanstasie buitentoe sover as KwaDukuza (Stanger) op die noordkus, Kelso op die suidkus, en Cato Ridge binneland toe.
Skema van Metrorail Oos-Kaap
Twee aparte lyne word gebruik in die Oos-Kaap: Treine loop vanaf Oos-Londen na Berlyn (20 km oos van King William’s Town), en vanaf Port Elizabeth na Uitenhage.
Skema van Metrorail Wes-Kaap
Hierdie streek dek Kaapstad Metropolitaanse Gebied en omliggende dorpe. Treine loop van Kaapstad se stasie suidwaarts tot by Simonstad, suidoos na Mitchells Plein en Khayelitsha, en ooswaarts deur Bellville na Strand, Stellenbosch en Wellington; uitsonderlik loop dienste ook na Malmesbury en Worcester.
↑ "Welcome to Metrorail". metrorail.co.za (in Engels). Geargiveer vanaf die oorspronklike op 23 Oktober 2019. Besoek op 15 Mei 2020.
↑ 2,0 2,1 "Metrorail's Origins". metrorail.co.za (in Engels). Geargiveer vanaf die oorspronklike op 28 Oktober 2019. Besoek op 15 Mei 2020.
↑ 3,0 3,1 3,2 3,3 3,4 Metrorail Timetables
Ontsluit van "https://af.wikipedia.org/w/index.php?title=Metrorail&oldid=2211124"
Last edited on 19 Junie 2020, at 23:03
Die bladsy is laas op 19 Junie 2020 om 23:03 bygewerk.